**Santiago Ignacio Bueno Sciutto** (s. 9. marraskuuta 1998 Montevideo) on uruguaylainen jalkapalloilija. Hän edustaa Englannin Valioliigassa pelaavaa Wolverhampton Wanderersia. Pelipaikaltaan hän on keskuspuolustaja.

Seurajoukkueura
---------------

Bueno liittyi montevideolaisseura Peñarolin junioriakatemiaan vuonna 2009. Tammikuussa 2017 hän siirtyi Peñarolista espanjalaiseen FC Barcelonaan.

Bueno lainattiin tammikuussa 2018 Espanjan kolmannen sarjatason Peraladaan, jossa hän vietti myös kauden 2018–2019. Hän pelasi seurassa yhteensä 41 ottelua.

Buenon sopimus Barcelonan kanssa päättyi kauteen 2018–2019 ja elokuussa 2019 hän siirtyi Espanjan Segunda Divisióniin vastikään pudonneeseen Gironaan. Kaudella 2020–2021 Bueno vakiinnutti paikkansa Gironan avauskokoonpanossa ja teki 7. tammikuuta 2021 myös ensimmäisen maalinsa Gironan pelaajana Copa del Reyn toisen kierroksen ottelussa Lugoa vastaan. Kaudella 2021–2022 Bueno pelasi 31 Segunda Divisiónin ottelua, kun Girona nousi nousukarsintojen kautta takaisin Primera Divisióniin. Neljässä nousukarsintaottelussa hän pelasi täydet minuutit.

Tammikuussa 2023 Bueno allekirjoitti Gironan kanssa vuoteen 2026 ulottuvan jatkosopimuksen. Kaudella 2022–2023 Bueno pelasi Gironassa 34 Primera Divisiónin ottelua ja kaksi Copa del Reyn ottelua.

31. elokuuta 2023 Bueno siirtyi Gironasta englantilaisseura Wolverhampton Wanderersiin viisivuotisella sopimuksella. Siirtosummaksi uutisoitiin noin 12 miljoonaa euroa. Ensiesiintymisensä Wolverhamptonin pelaajana hän teki 26. syyskuuta 2023 Englannin liigacupin ottelussa Ipswich Townia vastaan. Valioliigadebyyttinsä hän puolestaan teki 27. marraskuuta 2023 Fulhamia vastaan.

Maajoukkueura
-------------

Bueno edusti vuosina 2014–2020 Uruguayn juniorimaajoukkueita. Vuonna 2017 hän voitti alle 20-vuotiaiden Etelä-Amerikan-mestaruuden ja pelasi myös vuoden 2017 alle 20-vuotiaiden MM-kilpailuissa, joissa Uruguay sijoittui neljänneksi.

Uruguayn A-maajoukkueessa Bueno pelasi ensimmäistä kertaa 24. maaliskuuta 2023 ystävyysottelussa Japania vastaan.

Muuta
-----

Buenon veli Gastón Bueno ja serkku Gonzalo Bueno ovat myös ammattilaisjalkapalloilijoita.

Buenolla on Uruguayn lisäksi myös Italian kansalaisuus.

Lähteet
-------

1. 1 2 3 4 5 6 7 8 9 10  Santiago Bueno Transfermarkt-sivustolla (englanniksi)
2. 1 2  Bajaj, Abhisek: Transfer News: Barcelona beat Real Madrid to land Santiago Bueno *TheHardTackle.com*.  31.1.2017. Viitattu 25.1.2024. (englanniksi)
3. 1 2  Scout Report | Santiago Bueno *wolves.co.uk*.  31.8.2023. Wolverhampton Wanderers Football Club. Viitattu 25.1.2024. (englanniksi)
4. 1 2  Madeley, Steve & Evans, Gregg: Wolves’ centre-back Bueno: A top tackler with superb game management *The Athletic*.  19.1.2024. Viitattu 25.1.2024. (englanniksi)
5. ↑  Santi Bueno renueva hasta el 2026 *gironafc.cat*.  23.1.2023. Girona Futbol Club. Viitattu 25.1.2024. (espanjaksi)
6. ↑  Stone, Simon: Santiago Bueno: Wolves sign Girona and Uruguay defender for £8.5m *BBC Sport*.  31.8.2023. Viitattu 25.1.2024. (englanniksi)
7. ↑  Plant, Darren: Team News: Santiago Bueno handed Wolves Premier League debut, Raul Jimenez leads Fulham line *Sports Mole*.  27.11.2023. Viitattu 25.1.2024. (englanniksi)

Wolverhampton Wanderers – Englannin Valioliiga
1 Sá |
2 Doherty |
3 Aït-Nouri |
4 S. Bueno |
5 Lemina |
6 Traoré |
7 Neto |
8 Gomes |
9 Silva |
11 Hwang |
12 Cunha |
15 Dawson |
17 H. Bueno |
18 Kalajdžić |
19 Jonny |
20 Doyle |
21 Sarabia |
22 Semedo |
23 Kilman |
24 Toti |
25 Bentley |
27 Bellegarde |
30 González |
32 Hodge |
40 King |
44 Jordão |
63 Fraser |
Manageri O’Neil